PMIndiaData/PMIndiaSum huggingface dataset:
রাজস্থানের পোখরানে ভারতীয় বিমানবাহিনীর কর্মতৎপরতার মহড়া প্রত্যক্ষ করলেন প্রধানমন্ত্রী

রাজস্থানের থর জেলার পোখরানে আজ ভারতীয় বিমানবাহিনীর তৎপরতা ও কর্মকুশলতার এক প্রদর্শন প্রত্যক্ষ করলেন প্রধানমন্ত্রী শ্রী নরেন্দ্র মোদী। ভারতীয় তিন বাহিনীর সর্বাধিনায়ক রাষ্ট্রপতি শ্রী প্রণব মুখোপাধ্যায়ের উপস্থিতিতে এই প্রদর্শনের আয়োজন করা হয়। এর নাম দেওয়া হয়েছে ‘আয়রন ফিস্ট, ২০১৬’। এই মহড়া ও প্রদর্শনীতে বিমানবাহিনীর প্রতিরক্ষা সংক্রান্তকাজে লক্ষ্যবস্তুর ওপর আক্রমণ এবং কর্মতৎপরতার বিষয়টি পুরোপুরি দেখানো হয়। বিমান প্রতিরক্ষা সম্পর্কিতদক্ষতা, নেট অপারেশনের ক্ষেত্রে পারদর্শিতা, সবরকমের আবহাওয়াতে লক্ষ্যবস্তুর ওপর আক্রমণ এবং শত্রুপক্ষের আক্রমণ প্রতিহত করার বিষয়টি এই মহড়া ও প্রদর্শনীতে তুলে ধরা হয়। ভারতীয় বিমানবাহিনীর কর্মতৎপরতা ও প্রতিরক্ষার কাজে দক্ষতার বিশেষ প্রশংসাও করেছেন প্রধানমন্ত্রী। এক ট্যুইট বার্তায় তিনি বলেছেন, “লক্ষ্যবস্তুর ওপর ভারতীয় বিমানবাহিনীর গুলি বর্ষণের শক্তি এবং বিমানবাহিনীর সেনানীদের দক্ষতা আমাদের গর্বিত করে।”
ডেনমার্ক ওপেন সুপার সিরিজজয়ী কিদাম্বি শ্রীকান্ত-কে অভিনন্দন প্রধানমন্ত্রীর

ভারতীয় ব্যাডমিন্টন খেলোয়াড়কিদাম্বি শ্রীকান্ত-কে ২০১৭-র ডেনমার্ক ওপেন সুপার সিরিজ প্রিমিয়ারে জয়লাভ করারজন্য অভিনন্দন জানিয়েছেন প্রধানমন্ত্রীশ্রী নরেন্দ্র মোদী। এই উপলক্ষে এক বার্তায় তিনি বলেছেন : “ কিদাম্বি শ্রীকান্ত, আপনাকে অভিনন্দন জানাই। ডেনমার্কসুপার সিরিজ প্রিমিয়ারে আপনার উল্লেখযোগ্য জয়ের ঘটনা প্রত্যেক ভারতীয়কে গর্বিত ওআনন্দিত করে তুলেছে। ”
কাবুলে আফগান সংসদ ভবন নির্মাণের সূত্রে
সংশোধিত আনুমানিক ব্যয়বরাদ্দ ৯৬৯ কোটি টাকা

পূর্ব সম্পাদিত চুক্তি ২০১৫-র ৩১ ডিসেম্বরের মধ্যে কাবুলে “আফগান সংসদ ভাবন” নির্মাণের কাজ সম্পন্ন করার জন্য সংশোধিত হারে প্রকল্প ব্যয় ৯৬৯ কোটি টাকার বরাদ্দে বুধবার প্রধানমন্ত্রী শ্রী নরেন্দ্র মোদির পৌরহিত্যে কেন্দ্রীয় মন্ত্রিসভা অনুমোদন দিয়েছে। আফগানিস্তানের জন্য একটি নতুন সংসদ ভবন নির্মাণ কাজ সম্পন্ন করার প্রকল্প আফগানিস্তানের ঐতিহ্য ও মূল্যবোধকে লক্ষ্য রেখে প্রস্তুত করা হয়। আফিগানিস্তানের পুনর্নিমাণ ও পুনর্বাসনের কাজে এটা হল ভারতের তরফে গৃহীত প্রয়াসের অংশ বিশেষ। আফগানিস্তানে গণতন্ত্রকে শক্তিশালী করা ও পুনর্নিমাণে এই প্রকল্পটি ভারতের অবদানের একটি দৃশ্যমান প্রতীক। ভারত-আফগানিস্তান উন্নয়ন সহযোগিতার আওতায় আফগান সংসদ ভাবন নির্মাণের কাজ সম্পন্ন হয় ২০১৫-র ডিসেম্বরে এবং বর্তমানে এর শব্দ সংস্থাপন ব্যবস্থাপনা ও আসবাব-পত্র সহ সামান্য কয়েকটি চূড়ান্ত পর্যায়ের কাজ চলছে। ২০১৬-র ৩১ মার্চ নাগাদ এই সংসদ ভবনটি আফগান কর্তৃপক্ষের কাছে হস্তান্তর করা হবে। প্রেক্ষাপট: ২০১৫-র ২৫ ডিসেম্বর ভারতের প্রধানমন্ত্রী এবং আফগানিস্তানের রাষ্ট্রপতি যৌথভাবে এই প্রকল্পের উদ্বোধন করেন এবং তা উৎসর্গ করেন। এই উপলক্ষে নব উদ্ঘাটিত প্রাঙ্গনে ‘মেসরানো জিরগা’ (উচ্চকক্ষ) এবং ‘উওলেসি জিরগা’ (নিম্নকক্ষ) সংসদের উভয় কক্ষের সদস্যদের উদ্দেশে ভাষণ দিতে গিয়ে প্রধানমন্ত্রী আফগানিস্তানের জনগণকে এবং পাশাপাশি তারা তাদের দেশে গণতন্ত্রকে সুদৃঢ় করতে যে প্রতিনিধিদের নির্বাচিত করেছে তাদেরও অভিনন্দন জানান। /
মেধাসম্পদের ক্ষেত্রে ভারত-যুক্তরাজ্য সহযোগিতা  :  কর্মপরবর্তী অনুমোদন কেন্দ্রীয়মন্ত্রিসভার

মেধাসম্পদেরক্ষেত্রে ভারত ও যুক্তরাজ্যের মধ্যে সম্পাদিত সমঝোতাপত্র (মউ)-টিকে কর্মপরবর্তীঅনুমোদন দিল কেন্দ্রীয় মন্ত্রিসভা। বুধবার এখানে প্রধানমন্ত্রী শ্রী নরেন্দ্রমোদীর নেতৃত্বে অনুষ্ঠিত মন্ত্রিসভার বৈঠকে এ বছর ৭ নভেম্বর তারিখে স্বাক্ষরিতমউ-টিতে আনুষ্ঠানিকভাবে সম্মতি দেওয়া হল। ভারত ওযুক্তরাজ্যের মধ্যে এই সহযোগিতা প্রসারের আওতায় প্রশিক্ষণ কর্মসূচি, বিশেষজ্ঞবিনিময় এবং প্রযুক্তিগত বিনিময় কর্মসূচির সুযোগ আরও সম্প্রসারিত হবে।
রাজ্যের মুখ্যমন্ত্রীদের সঙ্গে বৈঠক করবেন প্রধানমন্ত্রী

প্রধানমন্ত্রী শ্রী নরেন্দ্র মোদী আগামীকাল, বিকেল ৩ টেয় ভিডিও কনফারেন্সের মাধ্যমে রাজ্যগুলির মুখ্যমন্ত্রীদের সাথে পঞ্চম বৈঠক করবেন। প্রধানমন্ত্রীর কার্যালয়ে পক্ষ থেকে এক ট্যুইট বার্তায় বলা হয়েছে, “প্রধানমন্ত্রী নরেন্দ্র মোদী আগামীকাল বেলা তিনটেয় রাজ্যগুলির মুখ্যমন্ত্রীদের সাথে ভিডিও কনফারেন্সের মাধ্যমে পঞ্চম বৈঠক করবেন।”
মণিপুরের প্রাক্তন মুখ্যমন্ত্রী রিশাং কেশিং-এরমৃত্যুতে শোকপ্রকাশ প্রধানমন্ত্রীর

মণিপুরের প্রাক্তন মুখ্যমন্ত্রী তথা প্রবীণ রাজনীতিবিদ শ্রী রিশাং কেশিং-এর মৃত্যুতে শোকপ্রকাশ করেছেন প্রধানমন্ত্রী শ্রী নরেন্দ্র মোদী। এক বার্তায় তিনি বলেছেন : “ শ্রী রিশাং কেশিং-এর মৃত্যু উত্তর পূর্বাঞ্চলের রাজনীতিতে এক বিরাট শূন্যতারসৃষ্টি করল। এই অঞ্চলটির জন্য তিনি প্রচুর পরিশ্রম করেছিলেন। শোকের এই মুহূর্তে শ্রীরিশাং কেশিং-এর পরিবার এবং তাঁর শুভানুধ্যায়ীদের মতো উদ্বিগ্ন আমি নিজেও। ” /…
ভারত-আফ্রিকা তৃতীয় শিখর সম্মেলনের প্রস্তুতি নিয়ে প্রধানমন্ত্রীর বিবৃতি

নয়াদিল্লিতে আগামী ২৬-২৯ অক্টোবর ভারত-আফ্রিকা তৃতীয় শিখর সম্মেলন অনুষ্ঠিত হচ্ছে| এই সম্মেলনের আয়োজক হতে পেরে ভারত গর্বিত| এবারকার সম্মেলনে যোগদানের মাত্রা উল্লেখযোগ্যভাবে বৃদ্ধি পেয়েছে এবং আমরা আফ্রিকার ৫৪ টিদেশ ও আফ্রিকান ইউনিয়নের রাষ্ট্রনেতাদেরকেও আমন্ত্রণ জানিয়েছি| এই সম্মেলন তাই আফ্রিকার বাইরে আফ্রিকান দেশগুলির সবচেয়ে বড় জমায়েতগুলির মধ্যে অন্যতম একটি হবে, যা উন্নত ভবিষ্যতের লক্ষ্যে ভারত ও আফ্রিকার উভয়ের গভীর আগ্রহের-ই প্রতিফলন| ভারত ও আফ্রিকার মধ্যেপারস্পরিক শ্রদ্ধা, আস্থা এবং সংহতির উপর ভিত্তি করে একঐতিহাসিক সম্পর্ক রয়েছে।বর্তমান সময়ে আমাদের সম্পর্ক আরও অগ্রগতি পেয়েছে এবং তা পারস্পরিক লাভজনক অংশিদারিত্বে পরিনত হয়েছে| আফ্রিকায় এক বৃহৎবিনিয়োগকারী দেশ হল ভারত এবং ভারতের ত্রিশ বিলিয়ন ডলারের কাছাকাছি বিনিয়োগ আফ্রিকায় কর্মসংস্থান সৃষ্টিতে গুরুত্বপূর্ণ ভুমিকা নিচ্ছে| এতোগুলি দেশের রাষ্ট্রনেতাদের আসন্ন বৈঠকের মধ্য দিয়ে এবং সবাই সহযোগী হয়ে কাজ করলে, ভারত-আফ্রিকা শিখর সম্মেলন ভারত ও আফ্রিকার মধ্যেকার বন্ধনকে আরও শক্তিশালী করার অভিযাত্রায় এক দিশারী কর্মকান্ড হয়ে উঠতে পারে। ভারত-আফ্রিকা শিখর সম্মেলনের ফাঁকে আরও বিশেষ কিছু কর্মসূচি অনুষ্ঠিত হবে।আগামী ২৩ অক্টোবর ভারত ও আফ্রিকার বাণিজ্য মন্ত্রীগণ শিল্পগোষ্ঠিদের প্রতিনিধিদের সঙ্গে নিয়ে বৈঠক করবেন| ইন্ডিয়ান চেম্বার্স অব কমার্স এন্ড ইন্ডাস্ট্রির উদ্যোগে আগামী ২৭ এবং ২৯ অক্টোবর সম্মেলনস্থলেই অনুষ্ঠিত হবে বানিজ্য প্রদর্শনী| তাছাড়া ভারত-আফ্রিকা সম্পর্কিত বিভিন্ন বিষয় নিয়ে সি.বি.এস.ই.’র উদ্যোগে আয়োজিত নানা ধরনের প্রতিযোগিতামূলক অনুষ্ঠানে ১৬,০০০-এরও বেশি বিদ্যালয় অংশ নেবে|
সুইডেনের নতুন প্রধানমন্ত্রী নির্বাচিত হওয়ায়, উলফ ক্রিস্টারসনকে অভিনন্দন প্রধামন্ত্রীর

নয়াদিল্লি, ১৯ অক্টোবর, ২০২২ প্রধানমন্ত্রী শ্রী নরেন্দ্র মোদী সুইডেনের পরবর্তী প্রধানমন্ত্রী নির্বাচিত হওয়ায় উলফ ক্রিস্টারসনকে অভিনন্দন জানিয়েছেন। এক টুইট বার্তায় প্রধানমন্ত্রী বলেন ; “সুইডেনের পরবর্তী নির্বাচিত হওয়ায় মাননীয় উলফ ক্রিস্টারসনকে অভিনন্দন। আমাদের বহুমুখী অংশীদারত্ব আরও জোরদার করতে আমি তাঁর সংগে ঘনিষ্ঠভাবে কাজ করতে আগ্রহী।"
ভুবনেশ্বরে বিজু পট্টনায়েক বিমানবন্দরে রাস্তা চওড়াকরার জন্য এয়ারপোর্ট অথরিটি অফ ইন্ডিয়া ও ওড়িশা সরকারের মধ্যে জমি বিনিময়েকেন্দ্রীয় মন্ত্রিসভার সায়

প্রধানমন্ত্রী শ্রীনরেন্দ্র মোদীর পৌরহিত্যে কেন্দ্রীয় মন্ত্রিসভা ভুবনেশ্বরে এয়ারপোর্ট অথরিটি অফইন্ডিয়া (এ এ আই)-এর ১.৬ একর জমি ওড়িশা সরকারের দেয় সমপরিমাণ জমির সঙ্গে বিনিময়প্রস্তাবে সায় দিয়েছে। ওড়িশা সরকার এ এআই-এর ১.৬ একর জমির বদলে সমপরিমাণ জমি দানে এবং এ এ আই-এর ঐ জমিতে থাকাপরিকাঠামোগুলি নতুন জমিতে নিজ ব্যয়ে একইভাবে তৈরি করে দিতে সম্মত হয়েছে। এছাড়া,রাজ্য সরকারের দেওয়া জমি বর্তমান বিমানবন্দর সন্নিহিত এবং এই জমিটি এ এ আইসমান্তরাল ট্যাক্সি পথ গড়ে তোলার কাজে ব্যবহার করবে। তাই, জমির বিনিময়ে এক্ষেত্রেশুধু রাজ্য সরকার এবং এ এ আই-এর পক্ষেই উপকার হবে তা নয়, এটা জনসাধারণের ক্ষেত্রেওকল্যাণকর হবে। অন্যদিকে, ওড়িশাসরকার ভুবনেশ্বর বিমানবন্দরের কাছের রাস্তা (পলাশপল্লী রোড) প্রশস্ত করতে চায় ভিআই পি গাড়ি যাতায়াতের সুবিধার জন্য। এই উদ্দেশ্যে রাজ্য সরকারের ঐ অঞ্চলে এ এআই-এর ১.৬ একর জমি দরকার। …
বিজয়া, দেনা এবং ব্যাঙ্ক অফ বরোদার সংযুক্তিকরণের সিদ্ধান্ত কেন্দ্রীয় মন্ত্রিসভায় অনুমোদিত

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে, ব্যাঙ্ক সংযুক্তিকরণের এক প্রস্তাব অনুসারে, ব্যাঙ্ক অফ বরোদা, বিজয়া ব্যাঙ্ক এবং দেনা ব্যাঙ্ককে, ব্যাঙ্ক অফ বরোদার সঙ্গে গ্রহীতা ব্যাঙ্ক হিসাবে এবং বিজয়া ব্যাঙ্ক ও দেনা ব্যাঙ্ককে হস্তান্তরিত ব্যাঙ্ক হিসাবে অনুমোদন করা হয়েছে। এই প্রথম ভারতের তিনটি ব্যাঙ্ককে একসঙ্গে সংযুক্ত করার সিদ্ধান্ত নেওয়া হ’ল এবং সংযুক্ত এই ব্যাঙ্কটি ভারতের দ্বিতীয় বৃহত্তম রাষ্ট্রায়ত্ত ব্যাঙ্ক হিসাবে পরিণত হবে। এই সংযুক্তির ফলে বিশ্বব্যাপী প্রতিযোগিতার ক্ষেত্রে একটি শক্তিশালী ব্যাঙ্ক গড়ে উঠবে। বিভিন্ন ধরণের আর্থিক কাজকর্ম, বিস্তৃত নেটওয়ার্কের ব্যবহার, স্বল্প মূল্যের জমা সহ অন্যান্য কাজের জন্য তাৎপর্যপূর্ণভাবে একটি সুসংহত প্রতিষ্ঠান হিসাবে গড়ে ওঠার সম্ভাবনা রয়েছে। এরফলে, তিনটি ব্যাঙ্কের গ্রাহক-ভিত্তি, বাজারের পরিধি, কর্মদক্ষতা এবং বিভিন্ন ধরণের প্রকল্প ও পরিষেবার বৈচিত্র্য তৈরি হবে। এছাড়া, গ্রাহকদের সুবিধাও বাড়বে। ২০১৯ সালের পয়লা এপ্রিল থেকে ব্যাঙ্ক সংযুক্তিকরণের এই প্রস্তাব কার্যকর হবে। এই প্রকল্পটির সূচনায় হস্তান্তরিত ব্যাঙ্কের সমস্ত ব্যবসা, সম্পত্তি, অধিকার, দলিল-দস্তাবেজ, লাইসেন্স, দাবি, অনুমোদন, অন্যান্য সুযোগ-সুবিধা সমস্ত সম্পত্তি, সমস্ত দেনা, সমস্ত দায়দায়িত্ব ও দায়বদ্ধতা অর্পিত হবে গ্রাহক ব্যাঙ্কের ওপর। হস্তান্তরিত ব্যাঙ্কের সমস্ত স্থায়ী এবং নিয়মিত আধিকারিক ও কর্মী গ্রহীতা ব্যাঙ্কের আধিকারিক ও কর্মী হিসাবে গণ্য হবেন। হস্তান্তরিত ব্যাঙ্কের কর্মী ও আধিকারিকরা কোনওভাবেই, গ্রহীতা ব্যাঙ্কে কম বেতন পাবেন না বা অন্যান্য সুযোগ-সুবিধা থেকে বঞ্চিত হবেন। হস্তান্তরিত ব্যাঙ্কের পরিচালন পর্ষদ বদলি হওয়া সমস্ত কর্মী ও আধিকারিকের স্বার্থ সুরক্ষিত রাখার জন্য উদ্যোগ নেবে। হস্তান্তরিত ব্যাঙ্কের শেয়ার হোল্ডারদের জন্য মান্য শেয়ার বিনিময় অনুপাত অনুসারে শেয়ার প্রদানের ব্যবস্থা করবে গ্রহীতা ব্যাঙ্ক। তবে, শেয়ার বিনিময় অনুপাতের বিষয়ে গ্রহীতা এবং হস্তান্তরিত ব্যাঙ্কের শেয়ার হোল্ডারদের কোনও অভিযোগ থাকলে একটি বিশেষজ্ঞ কমিটি গঠন করে, তার নিষ্পত্তি করতে হবে। ক্রমবর্ধমান ঋণের চাহিদা মেটাতে, প্রতিকূল পরিস্থিতি মোকাবিলায় এবং সহায়সম্পদ সংগ্রহের ক্ষেত্রে সংযুক্ত এই ব্যাঙ্কটি আগের তুলনায় সুবিধাজনক অবস্থায় থাকবে। অন্যদিকে, পণ্য ও পরিষেবার বৈচিত্র্য, প্রযুক্তির ব্যবহার সহ কর্মদক্ষতার ফলে সংযুক্ত ব্যাঙ্কটির লাভের অঙ্ক বৃদ্ধি পাবে বলে মনে করা হচ্ছে।
প্রবীণ অভিনেতা শ্রী সৈয়দ জাফরি-র প্রয়াণে প্রধানমন্ত্রীর শোকবার্তা

প্রবীণ অভিনেতা শ্রী সৈয়দ জাফরি-র মৃত্যুতে গভীর শোক প্রকাশ করেছেন প্রধানমন্ত্রী শ্রী নরেন্দ্র মোদী। এক বার্তায় তিনি বলেছেন, শ্রী সৈয়দ জাফরি ছিলেন বহুমুখী চরিত্রের এক অভিনেতা যাঁর স্বচ্ছন্দ এবং বহুমুখী চরিত্রে অভিনয় চিরস্মরণীয় হয়ে থাকবে। তাঁর মৃত্যুতে আমি গভীরভাবে শোকস্তব্ধ।
আয়ুষ্মান ভারতের আওতায় স্বাস্থ্য বিমা কর্মসূচির সূচনা প্রস্তুতি পর্যালোচনা করলেন প্রধানমন্ত্রী

আজ আয়ুষ্মান ভারত-এর আওতায় স্বাস্থ্য বিমা চালু করার প্রস্তুতির পর্যালোচনা করলেন প্রধানমন্ত্রী শ্রী নরেন্দ্র মোদী। রাজ্যসমূহের সঙ্গে এ বিষয়ে কি কি পরামর্শ করা হয়েছে, সে বিষয়ে প্রধানমন্ত্রীকে জানানো হয় বৈঠকে। প্রকল্পটি পরিবার পিছু ৫ লক্ষ টাকা পর্যন্ত দেবে এবং ১০ কোটিরও বেশি গরীব এবং অরক্ষিত পরিবার এই বিমা প্রকল্পের আওতায় আসবে। প্রধানমন্ত্রী এই বিমা প্রকল্পের সুযোগ যাতে সমাজের দরিদ্র এবং প্রান্তিক মানুষ সব থেকে বেশি পায়, সে ব্যাপারে নজর দেওয়ার ওপর জোর দেন। পর্যালোচনা বৈঠকে এছাড়াও উপস্থিত ছিলেন স্বাস্থ্য ও পরিবার কল্যাণ মন্ত্রক, নীতি আয়োগ এবং প্রধানমন্ত্রীর দপ্তরের শীর্ষ আধিকারিকরা। প্রসঙ্গত, গত মাসে আম্বেদকর জয়ন্তী উপলক্ষে প্রধানমন্ত্রী আয়ুষ্মান ভারতের আওতায় প্রথম স্বাস্থ্য ও নিরাময় কেন্দ্রটির উদ্বোধন করেন ছত্তিশগড়ের বীজাপুর জেলায়। …
প্রধানমন্ত্রীর জাতীয় ত্রাণ তহবিলে ১.৯ কোটি টাকা দিলেন গোয়ার মুখ্যমন্ত্রী

গোয়ার মুখ্যমন্ত্রী শ্রী লক্ষ্মীকান্ত পার্সেকার আজ প্রধানমন্ত্রী শ্রী নরেন্দ্র মোদীর সঙ্গে সাক্ষাত করে তাঁর হাতে ১ কোটি ৯০ লক্ষ টাকা মূল্যের একটি চেক্ তুলে দিলেন প্রধানমন্ত্রীর জাতীয় ত্রাণ তহবিলের জন্য। প্রতিরক্ষা মন্ত্রী শ্রী মনোহর পার্রিকরও সেখানে উপস্থিত ছিলেন। _2015
কৃষি বিকাশ ও গবেষণা সম্পর্কিত কয়েকটি গুরুত্বপূর্ণ সিদ্ধান্ত কেন্দ্রীয় মন্ত্রিসভার

বুধবার প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকেকৃষি সম্পর্কিত কয়েকটি গুরুত্বপূর্ণ সিদ্ধান্ত গ্রহণ করা হয়। এগুলি হ’ল : ১)মধ্যপ্রদেশের সেহরের আমলাহায় বীজ জাতীয় খাদ্যশস্যের একটি গবেষণা মঞ্চ প্রতিষ্ঠাকরা। ডালশস্যের জন্য পশ্চিমবঙ্গে এবং প্রাকৃতিক সহায়সম্পদের ব্যবস্থাপনা সম্পর্কেরাজস্থানে ভারতীয় কৃষি গবেষণা ও বিকাশ সংস্থা (আইসিএআরডি)-এর মাধ্যমে দ্বিতীয়পর্যায়ে উপগ্রহ কেন্দ্র গড়ে তোলা। অপেক্ষাকৃত শুষ্ক ও খরা এলাকায় উন্নয়নমূলক কাজেরক্ষেত্রে আইসিএআরডি-এর সঙ্গে সহযোগিতা করে যাবে আন্তর্জাতিক কৃষি গবেষণা কেন্দ্র। ২) সেহরেরআমলাহায় মধ্যপ্রদেশ সরকারের দেওয়া ১৭৫.৪২ একর ভূমি এলাকা বরাবর বিস্তৃত ৭০.৯৯হেক্টর জমি সংক্রান্ত একটি লিজ চুক্তির দলিল রাজ্য সরকারের সঙ্গে সম্পাদন করা। এইজমিটি ৩০ বছরের জন্য একর প্রতি এক টাকা দরে লিজ দেওয়া হবে। মধ্যপ্রদেশে শস্য বীজগবেষণা মঞ্চ গড়ে তোলার কাজে পরে এই জমিটি লিজ দেওয়া হবে আইসিএআরডি-এ কে। ৩) রাষ্ট্রসঙ্ঘের সংশ্লিষ্ট এক আইন মোতাবেক আইসিএআরডিএ’র শস্য বীজ গবেষণা মঞ্চটিকে একআন্তর্জাতিক প্রতিষ্ঠানের মর্যাদাদান। ৪) এই মঞ্চ গড়েতোলার কাজে ভারত সরকারের পক্ষে কেন্দ্রীয় কৃষি গবেষণা দপ্তরকে যাবতীয় দায়দায়িত্বঅর্পণ করা। ৫) এই মঞ্চ গড়েতোলার কাজে প্রয়োজনবোধে আইসিএআর এবং আইসিএআরডি-এর মধ্যে সম্পাদিত সহায়ক চুক্তিটিতেপ্রযুক্তিগত সংশোধনের জন্য কেন্দ্রীয় কৃষি মন্ত্রকের ওপর দায়িত্ব ন্যস্ত করা। দেশে কৃষিবিকাশের লক্ষ্যে এই ধরণের মঞ্চ স্থাপনের ফলে খাদ্য নিরাপত্তার চ্যালেঞ্জ গ্রহণ ওতার যথাযথ রূপায়ণে বিশ্বের বিজ্ঞান প্রচেষ্টার সর্বশ্রেষ্ঠ পদ্ধতি ও কৃৎকৌশলকেকাজে লাগানো যাবে বলে আশা করা হচ্ছে। …
মালয়লী নববর্ষে প্রধানমন্ত্রীর শুভেচ্ছা

প্রধানমন্ত্রী শ্রী নরেন্দ্র মোদী মালয়লী নববর্ষে জনসাধারণকে শুভেচ্ছা জানিয়েছেন। এক শুভেচ্ছা বার্তায় প্রধানমন্ত্রী বলেছেন, “চিঙ্গম মাসের সুচনায় সকলকে, বিশেষত আমার মালয়লী বোন ও ভাইদের শুভেচ্ছা জানাই। প্রার্থনা করি নতুন বছর সকলের জন্য সাফল্য, সুস্বাস্থ্য ও সমৃদ্ধি নিয়ে আসুক। “
নবনির্বাচিত মার্কিন প্রেসিডেন্ট ডোনাল্ড ট্রাম্প-কেঅভিনন্দন ভারতের প্রধানমন্ত্রীর

মিঃ ডোনাল্ডট্রাম্প মার্কিন যুক্তরাষ্ট্রের প্রেসিডেন্ট নির্বাচিত হওয়ায় তাঁকে অভিনন্দনজানিয়েছেন প্রধানমন্ত্রী শ্রী নরেন্দ্র মোদী। এক বার্তায় তিনি বলেছেন : “মার্কিন যুক্তরাষ্ট্রের ৪৫তম প্রেসিডেন্টনির্বাচিত হওয়ায় ডোনাল্ড ট্রাম্প-কে অভিনন্দন । নির্বাচনীপ্রচারের সময়ে ভারতের প্রতি যে মৈত্রীপূর্ণ আচরণ আপনি দেখিয়েছেন, আমরা তার বিশেষপ্রশংসা করি। ভারত-মার্কিনদ্বিপাক্ষিক সম্পর্ককে এক নতুন উচ্চতায় নিয়ে যাওয়ার লক্ষ্যে আপনার সঙ্গে ঘনিষ্ঠভাবেকাজ করতে আমরা আগ্রহী”। …
প্রধানমন্ত্রী শ্রী নরেন্দ্র মোদী কান চলচ্চিত্র উৎসবের সার্বিক সাফল্য কামনা করেছেন

নয়াদিল্লী, ১৭ মে, ২০২২ প্রধানমন্ত্রী শ্রী নরেন্দ্র মোদী এ বছর কান চলচ্চিত্র উৎসবে ‘কান্ট্রি অফ অনার’ হিসেবে ভারতের অংশগ্রহণে সন্তোষ প্রকাশ করেছেন। এক বার্তায় প্রধানমন্ত্রী বলেছেন, ভারতের স্বাধীনতার ৭৫-তম বার্ষিকী, কান চলচ্চিত্র উৎসবের ৭৫-তম বার্ষিকী এবং ভারত ও ফ্রান্সের মধ্যে কূটনৈতিক সম্পর্ক স্থাপনের ৭৫-তম বার্ষিকী উদযাপন একত্রে ভারতের এই অংশগ্রহণকে অত্যন্ত প্রাসঙ্গিক করে তুলেছে। চলচ্চিত্র নির্মাণের নিরিখে ভারতকে বিশ্বের বৃহৎ দেশ হিসেবে উল্লেখ করে প্রধানমন্ত্রী বলেন, এ থেকে চলচ্চিত্র ক্ষেত্রে আমাদের বিবিধতার স্বরূপ প্রতিফলিত হয়। তিনি আরও বলেন, ভারতের সমৃদ্ধ ঐতিহ্য ও সাংস্কৃতিক বিবিধতা আমাদের মূল শক্তি। ভারতের বলার মত অনেক গল্প রয়েছে এবং চলচ্চিত্র বিষয়বস্তুর ক্ষেত্রে বিশ্বের হাব হয়ে ওঠার প্রকৃত সম্ভাবনা রয়েছে বলেও তিনি অভিমত প্রকাশ করেন। চলচ্চিত্র ক্ষেত্রে সহজে ব্যবসা-বাণিজ্যের অনুকূল পরিবেশ গড়ে তুলতে ভারতের অঙ্গীকারের কথা পুনরায় উল্লেখ করে শ্রী মোদী বলেন, দেশে চলচ্চিত্রের দৃশ্যায়নে অনুমোদনের জন্য এক জানালা ব্যবস্থা সুনিশ্চিত করে ভারত সারা বিশ্বের চলচ্চিত্র নির্মাতাদের জন্য অপার সম্ভাবনার সুযোগ তৈরি করেছে। ভারত যখন অবিস্মরণীয় চলচ্চিত্র নির্মাতা সত্যজিৎ রায়ের জন্মবার্ষিকী উদযাপন করছে ঠিক তখন কান চলচ্চিত্র উৎসবের ক্লাসিক বিভাগে বিশ্ববরেণ্য এই ব্যক্তির সংরক্ষিত একটি ছবি দেখানোর বিষয়ে শ্রী মোদী সন্তোষ প্রকাশ করেন। এবারের কান চলচ্চিত্র উৎসবে প্রথমবার যে সমস্ত উদ্যোগ গ্রহণ করা হয়েছে তারমধ্যে ভারত থেকে কয়েকটি স্টার্টআপ সংস্থা সিনে জগতে তাদের পারদর্শিতা তুলে ধরার সুযোগ পেয়েছে। ভারতীয় প্যাভিলিয়নে ভারতীয় চলচ্চিত্রের ঘটনাবলী তুলে ধরা হবে, যা আন্তর্জাতিক অংশীদারিত্ব ও শিক্ষণের সুযোগ বাড়াবে বলে শ্রী মোদী অভিমত প্রকাশ করেন। প্রেক্ষাপট : ফ্রান্সে ৭৫-তম কান চলচ্চিত্র উৎসবের পাশাপাশি ভারত আসন্ন ‘মার্চ ডু’ চলচ্চিত্র উৎসবেও সরকারিভাবে ‘কান্ট্রি অফ অনার’ দেশের মর্যাদা পাবে। ভারত, ভারতীয় চলচ্চিত্র, সংস্কৃতি ও ঐতিহ্যের ওপর বিশেষ অগ্রাধিকার ম্যাজেস্টিক বিচে আয়োজিত ‘মার্চ ডু’ চলচ্চিত্র উৎসবের ওপেনিং নাইটে ‘কান্ট্রি অফ অনার’ হিসেবে ভারতের উপস্থিতিকেই প্রতিফলিত করে। ভারত ‘কান নেক্সট’ উৎসবেও কান্ট্রি অফ অনার হিসেবে মর্যাদা পেয়েছে। ভারতের এই সম্মানের জন্য ৫টি নতুন স্টার্টআপ অডিও ভিস্যুয়াল ক্ষেত্রে তাদের পারদর্শিতা তুলে ধরার সুযোগ পাবে। ১০ জন পেশাদার অ্যানিমেশন ডে নেটওয়ার্কিং ক্ষেত্রে অংশগ্রহণ করবেন। এবারের কান চলচ্চিত্র উৎসবে ভারতের অংশগ্রহণের উল্লেখযোগ্য একটি দিক হিসেবে আর মাধবনের প্রযোজনায় নির্মিত “রকেট্রি” ছবিটির ওয়ার্ল্ড প্রিমিয়ার হবে। আগামীকাল ছবিটি প্রদর্শিত হবে। এবারের কান চলচ্চিত্র উৎসবে ভারতীয় প্রতিনিধি দলের নেতৃত্বে রয়েছেন কেন্দ্রীয় মন্ত্রী শ্রী অনুরাগ ঠাকুর। তাঁর সঙ্গে কয়েকজন চলচ্চিত্র ব্যক্তিত্বও সেখানে গিয়েছেন।
পুনর্নবীকরণযোগ্য শক্তি ক্ষেত্রে ভারত ও মরক্কোর মধ্যে একটি সমঝোতায় কেন্দ্রীয় মন্ত্রিসভায় অনুমোদিত

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা ২০১৮-র ১০ এপ্রিল নতুন দিল্লিতে স্বাক্ষরিত পুনর্নবীকরণযোগ্য শক্তি বিষয়ে ভারত ও মরক্কোর মধ্যে একটি সমঝোতা কার্যপরবর্তীভাবে অনুমোদন করেছে। নতুন এবং পুনর্নবীকরণযোগ্য শক্তিক্ষেত্রে পারস্পরিক সুবিধা, সমতা এবং পারস্পরিক সহযোগিতার ভিত্তিতে টেকনিক্যাল ক্ষেত্রে দ্বিপাক্ষিক সহযোগিতা বৃদ্ধি করা এবং সহযোগিতামূলক প্রাতিষ্ঠানিক সম্পর্ক স্হাপন করার লক্ষ্যে উভয় পক্ষ এই সমঝোতাপত্রে স্বাক্ষর করেছে। সমঝোতাটিতে সহযোগিতার চিহ্নিত ক্ষেত্রে কাজের অগ্রগতি পর্যালোচনা, নজরদারি এবং আলোচনার জন্য একটি যৌথ কর্মীগোষ্ঠী গঠনের সংস্হান রয়েছে। এছাড়া কৃৎকৌশল এবং তথ্যে নেটওয়ার্কিং-এর কথাও এতে বলা হয়েছে। সমঝোতাটি দু দেশের মধ্যে দ্বিপাক্ষিক সহযোগিতা বৃদ্ধির ক্ষেত্রে সহায়ক ভূমিকা নেবে বলে মনে করা হচ্ছে। /
‘ভারত কোভিড – ১৯ জরুরী প্রতিক্রিয়া ও স্বাস্থ্য ব্যবস্থা প্রস্তুতি প্যাকেজের’ জন্য কেন্দ্রীয় মন্ত্রীসভার ১৫০০০ কোটি টাকা অনুমোদন

প্রধানমন্ত্রী শ্রী নরেন্দ্র মোদীর নেতৃত্বে কেন্দ্রীয় মন্ত্রীসভার আজকের বৈঠকে, ‘ভারত কোভিড – ১৯ জরুরী ব্যবস্থাগ্রহন ও স্বাস্থ্য ব্যবস্থা প্রস্তুতি প্যাকেজের’ জন্য ১৫০০০ কোটি টাকা বিনিয়োগের প্রস্তাব মঞ্জুর করা হয়েছে । তিন পর্যায়ে এই তহবিলের অর্থ ব্যয় করা হবে। প্রথম পর্বে কোভিড – ১৯ এ আপৎকালীন ব্যবস্থা হিসেবে ৭,৭৭৪ কোটি টাকা ব্যয় করা হবে। পরবর্তী এক থেকে চার বছরে বাকি অর্থ ব্যয় করা হবে। এই প্যাকেজের মূল উদ্দেশ্য হল কোভিড – ১৯-এর চিকিৎসা এবং রোগ নির্ণয় পদ্ধতির উন্নতি সাধনের মধ্য দিয়ে দেশজুড়ে এর সংক্রমণের প্রভাব হ্রাস করা, সংক্রমিতদের চিকিৎসার জন্য কেন্দ্রীয়ভাবে চিকিৎসা সরঞ্জাম ও ওষুধ সংগ্রহ করা, জাতীয় এবং রাজ্যস্তরের স্বাস্থ্য পরিকাঠামো শক্তিশালী করা, ভবিষ্যৎ-এ কোনো মহামারী দেখা দিলে তার মোকাবিলা করা এবং মহামারী সংক্রান্ত গবেষণা বৃদ্ধি করা। এই কর্মসূচীটি কেন্দ্রীয় স্বাস্থ্য ও পরিবার কল্যাণ মন্ত্রক রূপায়িত করবে। প্রথম পর্যায়ে স্বাস্থ্য ও পরিবার কল্যাণ মন্ত্রক এক্ষেত্রে অন্যান্য মন্ত্রকের গৃহীত পদক্ষেপ বাস্তবায়িত করতে সাহায্য করবে। ১) কোভিড সংক্রমিত রোগীদের চিকিৎসার জন্য যে সমস্ত হাসপাতাল এবং স্বাস্থ্যকেন্দ্র রয়েছে, সেগুলির ক্ষমতাবৃদ্ধির লক্ষ্যে এই প্যাকেজের আওতায় অতিরিক্ত ৩০০০ কোটি টাকা দেওয়া হয়েছে। এব্যাপারে বিস্তারিত নীতি – নির্দেশিকা এবং কোয়ারান্টাইন, আইসোলেশন, নমুনা পরীক্ষা, চিকিৎসা, শারীরিক দূরত্ব বজায় রাখার এবং হটস্পট চিহ্নিত করে সংক্রমণ প্রতিহত করার কৌশল বাস্তবায়িত করা হচ্ছে। ২) পরীক্ষাগারগুলির সংখ্যা বৃদ্ধি করে প্রত্যহ নমুনার পরীক্ষা ক্ষমতা বাড়াতে হবে। জাতীয় যক্ষ্মা দূরীকরণ প্রকল্পের আওতায় বহু রোগের পরীক্ষার কর্মসূচীর জন্য ১৩ লক্ষ কিট সংগ্রহ করার উদ্যোগ নেওয়া হয়েছে। এর ফলে কোভিড – ১৯ এর নমুনার ক্ষমতা বৃদ্ধি পাবে। ৩) আশাকর্মী সহ সমস্ত স্বাস্থ্যকর্মীদের ‘প্রধানমন্ত্রী গরীব কল্যাণ প্যাকেজ : কোভিড – ১৯ এ আক্রান্তদের চিকিৎসারত স্বাস্থ্যকর্মীদের বীমা প্রকল্প’-র আওতায় নিয়ে আসা হবে। ব্যক্তিগত সুরক্ষা সরঞ্জাম (পিপিই), এন৯৫ মাস্ক, ভেন্টিলেটর, টেস্টিং কিট এবং ওষুধ কেন্দ্রীয়ভাবে সংগ্রহ করা হবে। এই তহবিলের অর্থ জাতীয় এবং রাজ্যস্তরের স্বাস্থ্য পরিকাঠামোর উন্নয়নে ব্যয় করা হবে। স্বাস্থ্য ও পরিবার কল্যাণ মন্ত্রক, জাতীয় স্বাস্থ্য মিশন, কেন্দ্রীয় স্তরে সংগ্রহ ব্যবস্থাপনা, রেল মন্ত্রক, আইসিএমআর, ন্যাশনাল সেন্টার ফর ডিজিস কন্ট্রোলের মাধ্যমে এটি বাস্তবায়িত করবে।
ইসরো এবং ইউএসজিএস-এর মধ্যে তথ্য ও পরিসংখ্যান বিনিময়চুক্তিটি অনুমোদিত কেন্দ্রীয় মন্ত্রিসভার বৈঠকে

ভারতীয় মহাকাশগবেষণা সংস্থা (ইসরো) এবং মার্কিন যুক্তরাষ্ট্রের ভূতাত্ত্বিক সমীক্ষা দপ্তরের(ইউএসজিএস) সহযোগিতা সম্পর্কিত যে মউটি স্বাক্ষরিত হয়েছিল এ বছর ৯ জুলাই তারিখে,সে সম্পর্কে বুধবার প্রধানমন্ত্রী শ্রী নরেন্দ্র মোদীকে অবহিত করা হয় কেন্দ্রীয়মন্ত্রিসভার বৈঠকে। প্রধানমন্ত্রী স্বয়ং নেতৃত্ব দেন মন্ত্রিসভার এই বৈঠকে।মার্কিন যুক্তরাষ্ট্রের ভূমি সংক্রান্ত দূরসংবেদী উপগ্রহ পরিসংখ্যান ব্যবহার ওবিনিময়ের লক্ষ্যে মউটি স্বাক্ষরিত হয়েছিল ভারতের বেঙ্গালুরুতে। এই মউস্বাক্ষরের ফলে ইউএসজিএস-এর ল্যান্ডস্যাট – ৭ ও ৮ থেকে পরিসংখ্যান সংগ্রহ করতেপারবে ইসরো। অন্যদিকে, ইসরোর রিসোর্সস্যাট – ২-এর মাধ্যমে তথ্য ও পরিসংখ্যানআহরণের সুযোগ ঘটবে মার্কিন ভূখন্ডে। উপগ্রহ মারফৎতথ্য সংগ্রহের ক্ষেত্রে পারস্পরিক স্বার্থের কথা বিবেচনা করে ঐ মউ স্বাক্ষরেরউদ্যোগ নেওয়া হয় ইসরো ও ইউএসজিএস-এর পক্ষ থেকে।
রামচরিতমানস-এর ডিজিটাল সংস্করণের আনুষ্ঠানিক প্রকাশ প্রধানমন্ত্রীর

প্রধানমন্ত্রী শ্রী নরেন্দ্র মোদী আজ আকাশবাণীর ডিজিটাল সিডি’র একটি সেট প্রকাশের মাধ্যমে রামচরিতমানস-এর ডিজিটাল সংস্করণের আনুষ্ঠানিক প্রকাশ করলেন। এই সাঙ্গীতিক উপস্থাপনার নেপথ্যে থাকা শিল্পীদের অবদান ও প্রয়াসের প্রশংসা করে প্রধানমন্ত্রী বলেন, তাঁরা যে শুধু সঙ্গীত সাধনা হিসেবেই এই কাজ করেছেন তা নয়, এটা ছিল তাঁদের কাছে সংস্কৃতি সাধনা ও সংস্কার সাধনার এক নিদর্শন। রামচরিতমানস’কে “ভারতাত্মার মূল ভাব” প্রকাশকারী মহাকাব্য বলে আখ্যা দিয়ে প্রধানমন্ত্রী মরিশাস এবং নানা দূর দেশে যাওয়া ভারতীয়দের কথা উল্লেখ করে জানান, কেমন করে তাঁরা প্রজন্মের পর প্রজন্ম ধরে ভারতের সঙ্গে তাঁদের যোগসূত্র অক্ষুণ্ণ রেখেছিলেন এই রামচরিতমানস পাঠের মধ্য দিয়ে। প্রধানমন্ত্রী দেশের মানুষকে ঐক্যবদ্ধ করা, চেতনা ও তথ্য যোগানোর ক্ষেত্রে আকাশবাণীর ভূমিকার প্রশংসা করেন। প্রধানমন্ত্রী বলেন, দেশের বিভিন্ন প্রান্তের নানা শিল্পীর মোট ৯ লক্ষ ঘন্টার রেকর্ডিং তাঁদের কাছে রয়েছে বলে আকাশবাণী তাঁকে জানিয়েছে। একে এক অমূল্য সংগ্রহ বলে অভিহিত করে প্রধানমন্ত্রী বলেন, ভাবীকালের জন্য এর বিশদ নথিকরণ প্রয়োজন। তথ্য ও সম্প্রচার মন্ত্রী শ্রী অরুণ জেটলি এবং প্রসার ভারতীর চেয়ারম্যান শ্রী সূর্য প্রকাশও অনুষ্ঠানে উপস্থিত ছিলেন।
ভারতের সেবি এবং আবু-ধাবির এফএসআরএর মধ্যে আর্থিক সহায়তা ও সহযোগিতা প্রসারে কেন্দ্রীয় মন্ত্রীসভার সম্মতি

ভারতের সিক্যুরিটি অ্যান্ড এক্সচেঞ্জ বোর্ড (সেবি) এবং আবু-ধাবির আর্থিক পরিষেবা নিয়ন্ত্রক কর্তৃপক্ষের (এফএসআরএ)- মধ্যে পারস্পরিক সহযোগিতা ও প্রযুক্তিগত সহায়তার লক্ষ্যে একটি মউ স্বাক্ষরের প্রস্তাব অনুমোদন লাভ করল কেন্দ্রীয় মন্ত্রীসভার। বৃহস্পতিবার এখানে প্রধানমন্ত্রী শ্রী নরেন্দ্র মোদির নেতৃত্বে অনুষ্ঠিত কেন্দ্রীয় মন্ত্রীসভার বৈঠকে আলোচনাক্রমে এই অনুমোদন দানের সিদ্ধান্ত গ্রহণ করা হয়। প্রস্তাবিত মউ-এর আওতায় এই দুটি সংস্হার মধ্যে অর্থনৈতিক ও সহযোগিতা মূলক সম্পর্ক আরও জোরদার হয়ে উঠবে। এর সুবাদে দু-দেশের শেয়ার বাজারের পরিস্হিতিও আরও উন্নত হয়ে উঠবে বলে আশা করা হচ্ছে। শুধু তাই নয়, মউটি স্বাক্ষরিত হলে এই দুটি নিয়ন্ত্রক সংস্হার মধ্যে তথ্য বিনিময়ের কাজেও আরও গতি সঞ্চার ঘটার আশা রয়েছে।
প্রাক্তন উচ্চ পদস্থসরকারি আধিকারিক শ্রী নরেশ চন্দ্রের মৃত্যুতে শোক প্রকাশ প্রধানমন্ত্রীর

ভূতপূর্ব পদস্থসরকারি আধিকারিক শ্রী নরেশ চন্দ্রের মৃত্যুতে শোক প্রকাশ করেছেন প্রধানমন্ত্রী শ্রী নরেন্দ্র মোদী। এক বার্তায় তিনি বলেছেন : “শ্রী নরেশচন্দ্র ছিলেন অসাধারণ দক্ষতাসম্পন্ন একজন সরকারি আধিকারিক। সরকারি নীতি ও প্রশাসনেতিনি এক অবিস্মরণীয় স্বাক্ষর রেখে গেছেন। তাঁর মৃত্যুতে আমি ব্যথাহত। মার্কিনযুক্তরাষ্ট্রে ভারতীয় রাষ্ট্রদূত হিসাবে কাজ করার সময় তিনি আমাকে এক নৈশভোজেআপ্যায়িত করেছিলেন। সেই সময় নরেশজির সঙ্গে আমার যে গভীর ও অন্তর্দৃষ্টিমূলক আলোচনাহয়েছিল, তার কথা এখনও আমি স্মরণ করতে পারি। ভারত-মার্কিন বলিষ্ঠ মৈত্রী সম্পর্কেতিনি ছিলেন বিশ্বাসী”।
প্রধানমন্ত্রীরসঙ্গে সাক্ষাৎ করল চিনেরবাণিজ্যিক প্রতিনিধিদল

মিঃলিয়াং ওয়েঙ্গেনের নেতৃত্বে’স্যানি’ গোষ্ঠীএবং চিনের বাণিজ্যিক প্রতিনিধিদলগতকাল প্রধানমন্ত্রী শ্রীনরেন্দ্র মোদীর সঙ্গে সাক্ষাৎকরে। ভারতের বিভিন্ন ক্ষেত্রেবিনিয়োগের ইচ্ছা প্রকাশ করেপ্রতিনিধিদল। প্রসঙ্গত, স্যানিগোষ্ঠীর চেয়ারম্যান হচ্ছেনমিঃ ওয়েঙ্গেন।
ড. শ্যামাপ্রসাদ মুখোপাধ্যায়ের প্রয়াণ বার্ষিকীতে প্রধানমন্ত্রীর শ্রদ্ধার্ঘ্য

প্রধানমন্ত্রী শ্রী নরেন্দ্র মোদী আজ ড. শ্যামাপ্রসাদ মুখোপাধ্যায়ের প্রয়াণ বার্ষিকীতে শ্রদ্ধা জ্ঞাপন করেছেন। এই ট্যুইটে প্রধানমন্ত্রী বলেছেন, “ড. শ্যামাপ্রসাদ মুখোপাধ্যায়কে তাঁর পুণ্য তিথিতে স্মরণ করা হচ্ছে। তাঁর মহৎ আদর্শ, উচ্চশীল চিন্তাভাবনা এবং মানুষকে সেবা করার প্রতিশ্রুতি আমাদের প্রতিনিয়ত অনুপ্রেরণা যোগায়। জাতীয় সংহতির লক্ষ্যে তাঁর প্রয়াস কখনই ভোলার নয়।”
প্রধানমন্ত্রী মোদীর সঙ্গে জাপানের প্রধানমন্ত্রী শিনজো আবের সাক্ষাৎ

প্রধানমন্ত্রী শ্রী নরেন্দ্র মোদী ব্যাংককে পূর্ব এশিয়া শীর্ষ সম্মেলনের ফাঁকে আজ জাপানের প্রধানমন্ত্রী শিনজো আবের সঙ্গে সাক্ষাৎ করেন। দুই নেতার বৈঠকে চলতি বছরের শেষ দিকে ভারত – জাপান ২+২ আলাপ-আলোচনা তথা বার্ষিক শিখর সম্মেলনের প্রস্তুতি নিয়ে কথাবার্তা হয়। প্রধানমন্ত্রী আজ পূর্ব এশিয়া শিখর সম্মেলন এবং আঞ্চলিক সুসংবদ্ধ অর্থনৈতিক অংশীদারিত্ব (আরসিইপি) শিখর বৈঠকেও অংশ নেবেন। প্রধানমন্ত্রীর কার্যালয়ের পক্ষ থেকে এক ট্যুইটে বলা হয়েছে যে, জাপানের সঙ্গে সহযোগিতায় আরও গতি সঞ্চার হ’ল। প্রধানমন্ত্রী@narendramodi এবং @Abeshinzo ব্যাংককে মিলিত হন। দু’জনের মধ্যে বিস্তারিত ও ফলপ্রসূ আলোচনা হয়েছে। …
প্রধানমন্ত্রী আজ সকালে জগিং করার সময় মামাল্লাপুরম সমুদ্রতট পরিষ্কার (প্লগিং) করে অনন্য নজির গড়লেন

প্রধানমন্ত্রী শ্রী নরেন্দ্র মোদী , যিনি স্বচ্ছ ভারত গড়ে তোলার লক্ষ্যে উদ্যোগী, আজ আরো একবার জাতির প্রতি অনন্য উদাহরণ গড়লেন। তিনি আমাদের চারপাশ পরিষ্কার রাখতে প্রত্যেকের যথেষ্ট উদ্যোগী হবার বার্তা দিলেন। প্রধানমন্ত্রী শ্রী মোদী আজ সকালে মামাল্লাপুরম সমুদ্র সৈকতে ঘুরে বেড়ানোর সময় ৩০ মিনিটের বেশি সময় ধরে সেখানের আবর্জনা এবং ছড়িয়ে থাকা প্লাস্টিক তোলেন। পরে এক ট্যুইট বার্তায় প্রধানমন্ত্রী বলেন, “ আজ সকালে মামাল্লাপুরম সমুদ্র সৈকতে প্লগিং করলাম। তিরিশ মিনিটের বেশি সময় ধরে এই কাজ করলাম। আমার ‘সংগ্রহ’ করা জিনিষ হোটেলের কর্মী জয়রাজের হাতে তুলে দিলাম । আসুন আমরা সর্বসাধারণের জন্য জায়গাগুলি পরিষ্কার পরিচ্ছন্ন রাখি। এর মাধ্যমে নিশ্চিত করি যেন আমরা সুস্থ সবল থাকি।“ /